**PLAN O SMJERNICAMA POLITIKA TRŽIŠTA RADA I AKTIVNIM MJERAMA ZAPOŠLJAVANJA U BOSNI I HERCEGOVINI ZA 2018. GODINU**

Sarajevo, srpanj 2018. godine

**1. UVOD**

Na temelju odredbi Zakona o Agenciji za rad i zapošljavanje Bosne i Hercegovine („Službeni glasnik BiH“, br. 21/03 i 43/09), Agencija za rad i zapošljavanje Bosne i Hercegovine je, u suradnji sa Federalnim zavodom za zapošljavanje Federacije Bosne i Hercegovine, Zavodom za zapošljavanje Republike Srpske i Zavodom za zapošljavanje Brčko Distrikta Bosne i Hercegovine, sačinila je prijedlog „Plana o smjernicama politika tržišta rada i aktivnim mjerama zapošljavanja u Bosni i Hercegovini za 2018. godinu”.

Ovaj dokument predstavlja smjernice politika tržišta rada i aktivne mjere zapošljavanja koje su planirale nadležne državne i entitetske institucije u području zapošljavanja u 2018. godini. Polazne osnove za kreiranje ovog dokumenta predstavljali su prioritetni ciljevi navedeni u programima rada Agencije za rad i zapošljavanje Bosne i Hercegovine, Federalnog zavoda za zapošljavanje Federacije Bosne i Hercegovine, Zavoda za zapošljavanje Republike Srpske i Zavoda za zapošljavanje Brčko Distrikta Bosne i Hercegovine za 2018. godinu, koji su prihvaćeni od strane nadležnih ministarstava i institucija.

Izvori financiranja za realizaciju ovih aktivnosti su prvenstveno odobreni proračuni institucija koje realiziraju ove aktivnosti, uz dodatna sredstva osigurana putem realizacije projekata financirani iz stranih kredita i donacija i sredstava iz proračuna vlada entiteta i Brčko Distrikta Bosne i Hercegovine namijenjenih potpori realizaciji programa aktivnih mjera na tržištu rada.

„Plan o smjernicama politika tržišta rada i aktivnim mjerama zapošljavanja u Bosni i Hercegovini za 2018. godinu” su sačinili predstavnici Agencije za rad i zapošljavanje Bosne i Hercegovine, Federalnog zavoda za zapošljavanje Federacije Bosne i Hercegovine, Zavoda za zapošljavanje Republike Srpske i Zavoda za zapošljavanje Brčko Distrikta Bosne i Hercegovine.

**2. ANALIZA SITUACIJE NA TRŽIŠTU RADA U BOSNI I HERCEGOVINI U 2017. GODINI**

Trenutno raspoloživi preliminarni podaci za 2017. godinu nagovještavaju da je ekonomski rast u Bosni i Hercegovini (u daljnjem tekstu: BiH) sa početka godine nastavljen i u tijeku godine. Ključnu determinantu rasta predstavljalo je povoljnije eksterno okruženje. S obzirom da su ekonomska kretanja u BiH u velikoj mjeri vezana za eksterno okruženje, zemlje EU i regiona, a u 2017. godini došlo je do poboljšanja ekonomskog rasta u Eurozoni i povećanja ekonomske aktivnosti u okruženju, to se pozitivno odrazilo i na BiH. Prema statističkim pokazateljima, u 2017. godini nastavljen je pozitivan trend kretanja na tržištu rada, koji je istovremeno bio praćen rastom broja zaposlenih (u 2017. godini prosječan broj zaposlenih iznosio je 746,3 tisuće i bio je veći za 2,8 % u odnosu na 2016. godinu) i opadanjem broja nezaposlenih osoba (prosječan broj nezaposlenih osoba u 2017. godini iznosio je 489,3 tisuće i smanjen je za 6,1% u odnosu na prosjek 2016. godine). Prosječna mjesečna neto plaća po zaposlenom u 2017. godini iznosila je 851,00 KM[[1]](#footnote-1) i u odnosu na 2016. godinu povećala se za 1,5%. Posmatrano na godišnjoj razini u 2017. godini ostvaren je rast fizičkog obujma industrijske proizvodnje od 3,1%.

**Osnovna kretanja na tržištu rada u BiH**

Iako je nezaposlenost u proteklom razdoblju blago opadala, još uvijek je u velikoj mjeri strukturna i u cjelini visoka. U protekloj godini postignut je određeni napredak u modernizaciji radnog zakonodavstva, kao i poboljšanju poslovnog okruženja. Međutim, postizanje jačeg i održivog ekonomskog rasta zahtijeva efikasniji javni sektor i dinamičniji razvoj privatnog sektora.

|  |  |  |  |  |  |  |
| --- | --- | --- | --- | --- | --- | --- |
| **Tablica 1. Broj zaposlenih u pravnim osobama u razdoblju I - XII 2017. godine – BiH/entiteti/Distrikt** | | | | | | |
|  | **Ukupno zaposleni[[2]](#footnote-2)** | | | | | |
| **FBiH** | **RS** | **BDBiH** | **BiH** | | |
|  | **Indeks u odnosu na prethodni mjesec** | **Indeks u odnosu na isti mjesec prethodne godine** |
| **I /2017** | **461.375** | **258.010** | **16.930** | **736.315** | **101,3** | **102,9** |
| **II /2017** | **460.971** | **256.469** | **16.919** | **734.359** | **99,7** | **102,6** |
| **III /2017** | **462.473** | **257.740** | **17.056** | **737.269** | **100,4** | **102,5** |
| **IV /2017** | **464.531** | **260.139** | **17.104** | **741.774** | **100,6** | **102,4** |
| **V /2017** | **465.776** | **261.082** | **17.183** | **744.041** | **100,3** | **102,6** |
| **VI /2017** | **469.624** | **262.055** | **17.244** | **748.923** | **100,7** | **102,5** |
| **VII /2017** | **468.350** | **263.734** | **17.252** | **749.336** | **100,1** | **102,5** |
| **VIII /2017** | **466.912** | **263.123** | **17.305** | **747.340** | **99,7** | **102,4** |
| **IX /2017** | **473.841** | **263.476** | **17.274** | **754.591** | **101,0** | **102,5** |
| **X /2017** | **473.708** | **263.042** | **17.270** | **754.020** | **99,9** | **103,6** |
| **XI /2017** | **474.596** | **263.018** | **17.203** | **754.817** | **100,1** | **103,7** |
| **XII /2017** | **472.575** | **263.478** | **17.149** | **753.202** | **99,8** | **103,6** |

BiH i u 2017. godini bilježi pozitivne promjene na tržištu rada kao što su nastavak trenda smanjenja stope nezaposlenosti i postepeni ekonomski rast. Prema podacima Agencije za statistiku BiH, broj zaposlenih osoba u BiH u 2017. godini konstantno je bio u porastu kako pri mjesečnom, tako i pri godišnjem poređenju. Povećanje broja zaposlenih osoba je doprinijelo smanjenju administrativne stope nezaposlenosti koja je u prosincu iznosila 38,7% i u odnosu na isto razdoblje 2016. godine manja je za 2,2 postotna poena. U 2017. godini zabilježen je pad broja nezaposlenih osoba na evidencijama zavoda i službi zapošljavanja u BiH.

|  |  |  |  |  |
| --- | --- | --- | --- | --- |
| **Tablica 2. Stanje tržišta rada u BiH u 2017. godini (prosjek) – BiH/entiteti/Distrikt** | | | | |
|  | **Bosna i Hercegovina** | Federacija BiH | Republika Srpska | Brčko Distrikt BiH |
| Ukupno registrirana zaposlenost | **746.332** | 467.894 | 261.281 | 17.157 |
| Ukupno registrirana nezaposlenost | **489.360** | 357.971 | 120.056 | 11.333 |
| Stopa registrirane nezaposlenosti | **39,6%** | 43,3% | 31,5% | 39,8% |

Prosječan broj nezaposlenih osoba u 2017. godini iznosio je 489.360 i u odnosu na prosjek u 2016. godini smanjio se za 31.990 ili 6,1%. Od ukupnog broja osoba koja traže zaposlenje u 2017. godini, 262.167 ili 53,6% su činile žene. Što se tiče kvalifikacijske strukture, najveće sudjelovanje u ukupnoj nezaposlenosti u 2017. godine činile su osobe sa trećim stupnjem obrazovanja KV radnici 32,9%, zatim radnici sa SSS 27,9%, te NKV radnici 27,1%.

Smanjen je i broj korisnika prava na temelju nezaposlenosti u odnosu na početak godine. U prosincu 2017. godine novčanu naknadu koristilo je 13.229 osoba ili 2,8% od ukupnog broja registriranih nezaposlenih osoba. Ovaj broj se u odnosu na siječanj 2017. godine, smanjio za 3,5%. Pravo na zdravstvenu zaštitu na temelju nezaposlenosti u prosincu 2017. godine ostvarilo je 396.737 osoba ili 83,5% od ukupno registrirane nezaposlenosti u BiH.



U 2017. godini, sa evidencija Federalnog zavoda za zapošljavanje Federacije BiH, Zavoda za zapošljavanje Republike Srpske i Zavoda za zapošljavanje Brčko Distrikta BiH ukupno je zaposleno 140.043 nezaposlene osobe. Broj zaposlenih osoba sa evidencija u odnosu na 2016. godinu u BiH bio je veći za 7.852 osoba ili 5,9% i to u Federaciji BiH za 6.614 ili 7,2%, Republici Srpskoj za 1.434 ili 3,8%, dok je u Brčko Distriktu BiH ovaj broj bio manji za 196 ili 7,4%.

Gledajući podatke iz Ankete o radnoj snazi za 2017. godinu[[3]](#footnote-3), od ukupno 2,4 milijuna radno sposobnih osoba, oko milijun se kvalifikuje kao ekonomski aktivno, a više od 1,3 milijuna kao ekonomski neaktivno. Podaci pokazuju da je manje od polovice radno sposobnog stanovništva iznad 15 godina starosti u BiH aktivno. Stopa aktivnosti od 42,6% je vrlo niska po međunarodnim standardima.

U okviru radne snage 815.659 je zaposlenih osoba, a 210.678 nezaposlenih osoba. Broj zaposlenih osoba veći je za 1,8% u odnosu na 2016. godinu, dok se broj nezaposlenih osoba smanjio za 22,8%. Anketna stopa nezaposlenosti je značajno manja od registrirane i na razini BiH za 2017. godinu iznosila je 20,5%. U odnosu na 2016. godinu manja je za 4,9 postotnih poena. Stopa nezaposlenosti bila je najviša među mladima starosti od 15 do 24 godine i iznosila je 45,8%. Stopa nezaposlenosti mladih od 15 do 24 godine se smanjila u odnosu na 2016. godinu (54,3%) za 8,5 postotnih poena. Stopa zaposlenosti veća je u odnosu na 2016. godinu za 1,7% i u 2017. godini je 33,9%.

|  |  |  |  |  |  |  |
| --- | --- | --- | --- | --- | --- | --- |
| **Tablica 4. Zaposlenost i nezaposlenost u BiH prema podacima iz Ankete o radnoj snazi** | | | | | | |
|  | 2017. | | 2016. | | Indeksi  2017.  2016. | |
| ukupno | žene | ukupno | žene | ukupno | žene |
| **Zaposleni** | 815 659 | 306 779 | 801 000 | 288 000 | 101,8 | 106,5 |
| **Nezaposleni** | 210 678 | 92 334 | 273 000 | 124 000 | 77,2 | 74,5 |
| **Stopa anketne nezaposlenosti,%** | 20,5 | 23,1 | 25,4 | 30,0 |  |  |

**3. SMJERNICE POLITIKA TRŽIŠTA RADA I AKTIVNIH MJERA ZAPOŠLJAVANJA U 2018. GODINI**

Prioritetne zadaće zavoda i službi za zapošljavanje u BiH u 2018. godini su osigurati odgovarajuće materijalne i socijalne sigurnosti nezaposlenih osoba, te provođenje utvrđenih politika zapošljavanja radi povećanja efikasnosti tržišta rada, što uključuje kreiranje i realizaciju programa i mjera aktivne politike zapošljavanja.

U 2018. godini zavodi i službe zapošljavanja u BiH će nastojati prilagođavati svoje usluge korisnicima s obzirom na izazove u gospodarstvu, brze promjene na tržišta rada, raspoloživost (ne)kvalificirane radne snage i potrebu usklađivanja kompetencija nezaposlenih s potrebama tržišta rada. Namjera je da se navedenim mjerama omogući lakša i brža integracija nezaposlenih osoba na tržište rada, naročito onih u nepovoljnom položaju na tržištu rada, te da se pruži potpora poslodavcima kod kojih je potrebno osigurati adekvatnu radnu snagu. Mjere koje su ovde prikazane su prilagođene potrebama i zahtjevima tržišta rada i usklađene su sa okvirnim strateškim dokumentima u području rada i zapošljavanja.[[4]](#footnote-4) Ono što je važno istaći, je da će se uporedo sa ovim aktivnostima, realizirati već započete reformske zadaće u okviru institucionalnog jačanja zavoda i službi zapošljavanja u BiH, upravo kako bi se stvorili preduvjeti za uspješnu realizaciju aktivnih mjera. U okviru toga posebna pozornost posvetit će se savjetodavnom procesu i radu sa nezaposlenim osobama.

Sve aktivnosti u okviru mjera aktivne politike zapošljavanja bit će usmjerene na stvaranje pretpostavki za poboljšanje kvalitete i povećanje konkurentnosti ponude na tržištu rada, aktivaciju nezaposlenih na tržištu rada i poticanje potražnje za radnom snagom, kao i na stjecanje povjerenja i uspješnu suradnju partnera na tržištu rada. Zavodi i službe zapošljavanja u BiH su se u planiranim aktivnostima u 2018. godini opredijelili za osnovne smjernice politika tržišta rada koje predviđaju:

1. **Nastavak modernizacije rada zavoda i službi zapošljavanja u BiH**

U okviru **Programa zapošljavanja mladih** u BiH (YEP), koji financira Švicarska agencija za razvoj i suradnju (SDC), a realizira njemačka konsultantska firma GOPA u suradnji sa javnim službama za zapošljavanje, pružit će se i dalje potpora razvoju novih usluga tj. metoda rada sa nezaposlenim licima i poslodavcima. U 2018. godini, predviđeno je uvođenje aktivnosti na obuci zaposlenika (po principu trening trenera) za rad sa korisnicima usluga (nezaposlenim osobama i poslodavcima) kroz primjenu novih metoda, na unapređenju metoda i sadržaja rada biroa, kao i dalјnjoj obuci radnika zavoda i službi zapošljavanja u BiH. Planirano je i uvođenje izrade individualnih planova zapošljavanja u radu sa nezaposlenim osobama, te provođenje ispitivanja zadovoljstva korisnika usluga, i uspostavljanje i širenje reformskog paketa i sustava mjerenja učinaka u javnim službama za zapošljavanje u BiH koji to još nisu uveli. U okviru Projekta planirano je i širenje mreže klubova za traženje posla. Također, u 2018. godini zavodi i službe zapošljavanja u BiH će implementirati nove savjetodavne usluge u radu sa osobama koje namjeravaju pokrenuti vlastiti biznis.

Također, navedeni programi aktivnih mjera će, svojim ciljevima i ciljnim skupinama, biti u pravilu usklađeni sa utvrđenim parametrima i indikatorima **Projekta potpore zapošljavanju** koji je predmet Sporazuma između BiH i entiteta sa Svjetskom bankom tj. Međunarodnom bankom za obnovu i razvoj. Projekt sadrži dvije komponente i to: promocija zapošljavanja putem mjera aktivne politike zapošljavanja i posredovanja u zapošljavanju i potpora za sustave upravljanja, monitoringa i komunikacije. Cilj Projekta je poboljšanja ishoda zapošljavanja kao i jačanje kapaciteta i unapređenje performansi javnih službi za zapošljavanje u kontekstu savjetodavnih usluga za nezaposlene osobe, profiliranja nezaposlenih osoba i izrade individualnih planova zapošljavanja, posredovanja u zapošljavanju, prikupljanja informacija o slobodnim radnim mjestima i monitoringa mjera aktivne politika zapošljavanja.

1. **Poduzimanje mjera na daljnjem poboljšanju trendova na tržištu rada**

Glavne aktivnosti zavoda i službi zapošljavanjau BiH na tržištu rada u 2018. godini bit će usmjerene na:

* provođenje zakona o zapošljavanju u dijelu koji se odnosi na ostvarivanje prava na temelju nezaposlenosti;
* provođenje programa aktivne politike zapošljavanja na ugrožene ciljne skupine na tržištu rada (mladi bez radnog iskustva, žene, povratnici, Romi, demobilizirani vojnici, nezaposlene osobe starije starosne dobi);
* unapređenje sadržaja i efikasnosti rada u pružanju usluga klјučnim korisnicima, poslodavcima i nezaposlenim osobama;
* praćenje i analizu stanja i potreba tržišta rada, kretanja zapošlјavanja, zaposlenosti i nezaposlenosti;
* jačanje i razvoj preduzetništva kroz projekte financiranja i sufinanciranja samozapošljavanja i provođenje programa pripreme za zapošljavanje osoba, kao i programe obuka, prekvalifikacije i dokvalifikacije.

1. **Provođenje ciljanih programa aktivnih mjera zapošljavanja**

Polazeći od sadašnjeg stanja nezaposlenosti, kretanja na tržištu rada, kao i ukupnih karakteristika tržišta rada, provodit će se mjere i aktivnosti koje će doprinositi podizanju aktivnosti na tržištu rada, kao i mjere koje će stimulirati zapošljavanje i biti u funkciji povećanja ukupne zaposlenosti. Projekti zapošlјavanja, kao dio mjera aktivne politike, bit će usmjereni na poticanje zapošlјavanja pretežno u gospodarstvu i bit će namjenjeni teže zapošlјivim i dugoročno nezaposlenim osobama koja aktivno traže zaposlenje. U 2018. godini planiran je nastavak ranijih i provođenje novih projekata aktivne politike zapošljavanja koji se odnose na zapošljavanje ili samozapošljavanje ciljnih skupina, a svi planirani programi su prikazani u Poglavlju 4. - Planirane mjere aktivnih politika zapošljavanja na tržištu rada u BiH.

1. **Brzo i efikasno izvršavanje svih poslova vezanih uz ostvarivanje prava nezaposlenih, kao i blagovremenu isplatu ostvarenih materijalnih prava**

Svako registrirana nezaposlena osoba, u skladu sa važećim zakonima o zapošljavanju u BiH, ostvaruje i prava za slučaj nezaposlenosti koja podrazumijevaju novčana davanja i to:

* pravo na novčanu naknadu,
* pravo na zdravstveno osiguranje na temelju nezaposlenosti,
* pravo na mirovinsko osiguranje na temelju nezaposlenosti,
* uplatu doprinosa za PIO, ukoliko se sa tim stažom osiguranja ispunjavaju uvjeti za starosnu mirovinu.

Osim ovih prava, svaka osoba koja se prijavi na evidenciju nezaposlenih radi traženja zaposlenja ima pravo i na informiranje o mogućnostima i uvjetima zapošljavanja, na posredovanje u zapošljavanju, na savjetovanje o izboru zanimanja i na stručno osposobljavanje i pripremu za zapošljavanje. Zavodi i službe zapošljavanja su i u 2018. godini planirali sredstva za ispunjavanje ovih zakonskih obveza.

1. **Provođenje funkcije profesionalnog informiranja i usmjeravanja**

Zavodi i službe zapošljavanja imaju značajnu ulogu kada je u pitanju karijerno informiranje i usmjeravanje osoba koje se nalaze pred izborom buduće profesije. Ove aktivnosti imaju za cilj pružanje pomoći i potpore osobama u kreiranju profesionalnog razvoja i usmjeravaju ga u područje rada u kojima ima najviše izgleda za uspjeh i zapošljavanje. Navedene aktivnosti zavoda i službi za zapošljavanje realizirat će se kroz:

* podizanje razine svijesti o izboru zanimanja i pronalaženju poslova prema sopstvenim interesovanjima, sposobnostima i sustavom vrijednosti kod pripadnika različitih skupina teže zapošljivih osoba (rad CISO centara i klubova za traženje posla),
* potporu razvoju cjeloživotnog učenja,
* uspostava konkretnije suradnje sa institucijama iz obrazovanja, naročito u kreiranju upisne politike,
* organiziranje predavanja za učenike,
* profesionalno informiranje učenika o stanju i potrebama tržišta rada,
* promicanje zanimanja iz područja proizvodnih i uslužnih djelatnosti za kojima postoje potrebe na tržištu rada.

**4. PLANIRANE MJERE PROGRAMA AKTIVNIH POLITIKA ZAPOŠLJAVANJA NA TRŽIŠTU RADA U BOSNI I HERCEGOVINI**

Pri utvrđivanju mjera aktivne politike zapošljavanja vodilo se računa o realizaciji zadaća ostvarenih u predhodnoj godini kao i pozitivnim kretanjima na tržištu rada u BiH. Mjere iz ovog dokumenta su prilagođene potrebama i zahtjevima tržišta rada i usklađene su sa okvirnim strateškim, zakonskim i planskim dokumentima u području zapošljavanja u BiH. Namjera je da se navedenim mjerama omogući lakša i brža integracija nezaposlenih osoba na tržište rada, naročito onih u nepovoljnom položaju na tržištu rada, te da se pruži potpora poslodavcima kod kojih je potrebno osigurati adekvatnu radnu snagu. Mjerama fokusiranim na poticanje zapošljavanja kod poslodavaca uticat će se na zadovoljenje potreba za radnicima određenog profila zanimanja sukladno dinamici i poslovnim ciklusima. Također, mjere namijenjene nezaposlenim osobama bit će fokusirane na podizanje razine njihovih znanja i/ili vještina, povećanje stepena zapošljivosti, prekid dugotrajne nezaposlenosti, te kroz sufinanciranje pripreme za rad kroz obuku na radnom mjestu, stručno osposobljavanje i usavršavanje tj. sticanje praktičnih znanja i vještina povećavati njihove šanse za zaposlenjem. Također, navedeni programi će u Federaciji BiH i Republici Srpskoj, svojim ciljevima i ciljnim skupinama, biti usklađeni sa utvrđenim parametrima i indikatorima Projekta potpore zapošljavanju koji je predmet Sporazuma između BiH i entiteta sa Svjetskom bankom tj. Međunarodnom bankom za obnovu i razvoj, a kako bi se na temelju izvršenja ciljeva mogla preuzimati financijska sredstva.

Sukladno postojećim zakonskim propisima u BiH, aktivne politike zapošljavanja sprovode:

* U Federaciji BiH - Federalni zavod za zapošljavanje i kantonalne službe zapošljavanja,
* U Republici Srpskoj - Zavod za zapošljavanje Republike Srpske i
* U Brčko Distriktu BiH - Zavod za zapošljavanje Brčko Distrikta BiH.

Aktivnosti oko koordinacije posredovanja u zapošljavanju državljana Bosne i Hercegovine u drugim državama, iniciranje potrebnih aktivnosti kod entitetskih zavoda za zapošljavanje i Zavoda za zapošljavanje Brčko Distrikta BiH da se zajedno i u suradnji sa poslodavcima, sindikatima, obrazovnim ustanovama i drugim udruženjima organiziraju i sprovode programi profesionalnog usmjerenja i obrazovanja u svrhu većeg zapošljavanja i drugih oblika aktivne politike zapošljavanja, zajednički obavljaju Agencija za rad i zapošljavanje BiH, Federalni zavod za zapošljavanje Federacije BiH i kantonalne službe zapošljavanja, Zavod za zapošljavanje Republike Srpske i Zavod za zapošljavanje Brčko Distrikta BiH.

**4.1. FEDERACIJA BiH**

Programskim aktivnostima, sukladno raspoloživim kapacitetima, Federalni zavod za zapošljavanje će participirati u realizaciji ciljeva iz Reformske agende za Bosnu i Hercegovinu za razdoblje 2015-2018 i Strategije jačanja funkcije posredovanja u javnim službama za zapošljavanje u Federaciji BiH. Kao i u prethodnom razdoblju sve aktivnosti Federalnog zavoda za zapošljavanje u okviru realizacije aktivne politike zapošljavanja usmjerit će se na poticanje potražnje za radnom snagom i pružanje potpore nezaposlenim osobama kroz poboljšanje njihove zapošljivosti (unapređenje znanja i vještina te brža integracija na tržište rada), poticanje njihovog samozapošljavanja, kao i na pružanje odgovarajućih informacija za nezaposlene osobe i poslodavce. Značajan dio aktivnosti će se fokusirati na stvaranje uspješne suradnje sa različitim akterima na tržištu rada.

**4.1.1. MJERE AKTIVNIH POLITIKA ZAPOŠLJAVANJA**

U 2018. godini, sukladno mogućnostima, Federalni zavod za zapošljavanje će pružiti potporu teže zapošljivim kategorijama nezaposlenih osoba, prije svega mladim osobama bez radnog iskustva, dugotrajno nezaposlenima, ženama i dr. Planirano je da mjerama aktivne politike zapošljavanja bude obuhvaćeno oko **10.000** nezaposlenih osoba. Radi efektivnog i efikasnog provođenja mjera aktivne politike zapošljavanja i kvalitetnog usaglašavanja ponude i potražnje na tržištu rada, a s obzirom na financijske mogućnosti, eventualne grantove ili iskazanu zainteresiranost partnera i ciljnih skupina, pojedine mjere, programi i projekti, ali i broj nezaposlenih koji će biti obuhvaćen tim mjerama, iskazan u Programu, kao i druge aktivnosti, prema potrebi, usklađivat će se izmjenama i dopunama programā i/ili Financijskog plana za 2018. godinu.

Posebice će se voditi računa o različitostima i potrebama kantona te će se predviđena novčana sredstva, ovisno o iskazanom interesu poslodavaca i nezaposlenih osoba, moći uvećavati, preusmjeravati i pridruživati pojedinim programima, mjerama i projektima. Planirano je da javni pozivi za sudjelovanje u realizaciji programa budu otvoreni i produžavani sve do ugovaranja ukupno raspoloživih sredstava, radi mogućnosti kontinuiranog apliciranja poslodavaca u skladu sa njihovim potrebama, čime se povećava i mogućnost poticanja zapošljavanja nezaposlenih osoba tijekom cijele planske godine. Planirani programi aktivne politike zapošljavanja bit će realizirani sukladno principima gender odgovornog proračuna.

**PROGRAM SUFINANCIRANJA ZAPOŠLJAVANJA****, SAMOZAPOŠLJAVANJA I PRIPREME ZA RAD**

Cilj programa je zaposliti 10.000 osoba sa evidencije nezaposlenih u Federaciji BiH sa posebnom rodnom i socijalnom osjetljivošću radi jačanja njihove konkurentnosti i brže integracije na tržištu rada, sprečavanja dugotrajne nezaposlenosti, te stvaranja uvjeta za stjecanje prvog radnog iskustva, samozapošljavanje tj. registraciju/pokretanje djelatnosti. Za realizaciju ovih programa u 2018. godini planirana su sredstva u iznosu od 67.072.750,00 KM[[5]](#footnote-5). Predviđena je realizacija slijedećih programa:

* Prvo radno iskustvo/Zapošljavanje mladih;
* Prilika za sve/Periodično zapošljavanje;
* Vaučer za posao;
* Javni radovi;
* Start up;
* Priprema za rad - Obukom do zaposlenja;
* Zapošljavanje Roma.

Partneri u provođenju ovog projekta su kantonalne službe za zapošljavanje, poslodavci, Ministarstvo za ljudska prava i izbjeglice BiH, Federalno ministarstvo poljoprivrede, vodoprivrede i šumarstva, Federalno ministarstvo razvoja, poduzetništva i obrta i drugi zainteresirani subjekti. Predviđeno je da program obuhvati nezaposlene osobe iz slijedećih ciljnih skupina:

* Mladi bez radnog iskustva;
* Dugotrajno nezaposlene osobe, žene;
* Osobe s invaliditetom, kao i radno sposobne osobe ometene u razvoju, djeca i supružnici osoba s invaliditetom od 60% i više;
* Demobilizirani branitelji i djeca nezaposlenih demobilizirani branitelja;
* Članovi obitelji šehida/poginulih branitelja;
* Osobe dobi preko 40 godina;
* Članovi kućanstva u kojem ni jedan član nije zaposlen;
* Romi;
* Samohrani roditelji, staratelji i hranitelji i njihova djeca, roditelji djeteta sa posebnim potrebama, bivši štićenici doma za nezbrinutu djecu;
* Žrtve nasilja, civilne žrtve rata, žrtve nasilja u obitelji, liječeni ovisnici i dr.

**Profesionalna orijentacija (profesionalno informiRANJE, program obuke za aktivno traženje posla i dr.)**

U 2018. godini planirana je izrada standarda usluga karijerne orijentacije/ usmjeravanja u javnim službama za zapošljavanje u Federaciji BiH, čiji je cilj unapređenje i proširenje usluga za profesionalno informiranje učenika u osnovnim i srednjim školama, kao i proširenje i unificiranje radionica za tražitelje zaposlenja. U okviru unapređenja i proširenja usluga za profesionalno informiranje učenika u osnovnim i srednjim školama planirane su slijedeće aktivnosti: istraživanje i analiza profesionalnog informiranja i suradnje sa obrazovnim sustavom koje provode javne službe za zapošljavanje u Federaciji BiH; održavanje tematskih sastanaka sa zastupnicima obrazovnog sustava i obuka za zaposlenike javnih službi za zapošljavanje u ovom području; dopune i standardizacija postojećeg sustava profesionalnog informiranja; izrada i tiskanje priručnika za provođenje profesionalnog informiranja.

Dodatno će se unaprijediti funkcionalnosti sadržaja web stranice [www.abecedakarijere.ba,](http://www.abecedakarijere.ba,) koja može biti jedinstveni izvor aktualnih informacija o karijernoj orijentaciji. Navedene aktivnosti su usklađene sa Strateškim smjernicama razvoja karijerne orijentacije u Federaciji BiH za razdoblje 2015–2020. godina i smjernicama iz Doktrine rada javnih službi za zapošljavanje u Federaciji BiH. Za realizaciju aktivnosti profesionalne orijentacije u 2018. godini planirana su sredstava u iznosu od 150.000,00 KM.

**ZAJEDNIČKI PROGRAMI SA DRUGIM INSTITUCIJAMA I USTANOVAMA****:**

**PROJEKT ZAPOŠLJAVANJA MLADIH U BOSNI I HERCEGOVINI (yep)**

U okviru Programa zapošljavanja mladih u BiH (YEP), koji financira Švicarska agencija za razvoj i suradnju (SDC), a realizira njemačka konsultantska firma GOPA u suradnji sa javnim službama za zapošljavanje, pružat će se i dalje potpora razvoju novih usluga tj. metoda rada sa nezaposlenim osobama i poslodavcima u kantonalnim službama za zapošljavanje. Aktivnosti ovog projekta su velikim dijelom inkorporirane u aktivnosti Projekta potpore zapošljavanju koji podržava Svjetska banka, a koje su usmjerene na ispunjavanje utvrđenih rezultata tj. indikatora iz Projeknog dokumenta. Za 2018. godinu, predviđeno je da se osim u službama za zapošljavanje Bosansko-podrinjsko, Hercegovačko-neretvanskog, Tuzlanskog, Zapadnohercegovačkog i Kantona Sarajevo, aktivnosti na obuci zaposlenika (po principu trening trenera) za rad sa korisnicima usluga (nezaposlenim osobama i poslodavcima) kroz primjenu novih metoda, kao i uspostavi i širenju reformskog paketa i sustava mjerenja učinaka u javnim službama za zapošljavanje u Federaciji BiH, izradi individualnih planova zapošljavanja u radu sa nezaposlenim osobama, te provođenju ispitivanja zadovoljstva korisnika usluga, postepeno prenose i na ostale službe za zapošljavanje u Federaciji BiH. Također, u 2018. godini službe za zapošljavanje će implementirati nove savjetodavne usluge u radu osobama koje namjeravaju pokrenuti vlastiti biznis/Start up.

**PROJEKT POTPORE ZAPOŠLJAVANJU U BOSNI I HERCEGOVINI**

Projekt potpore zapošljavanju u BiH je podržan od Svjetske banke/Međunarodne banke za obnovu i razvoj. Vrijednost Projekta za Federaciju BiH je 25 milijuna eura, a nositelj projekta je Federalno ministarstvo rada i socijalne politike. Projekat sadrži dvije komponente i to: promocija zapošljavanja putem mjera aktivne politike zapošljavanja i posredovanja u zapošljavanju i potpora za sustave upravljanja, monitoringa i komunikacije. Cilj Projekta je poboljšanja ishoda zapošljavanja kao i jačanje kapaciteta i unapređenje performansi javnih službi za zapošljavanje u kontekstu savjetodavnih usluga za nezaposlene osobe, profiliranja nezaposlenih osoba i izrade individualnih planova zapošljavanja, posredovanja u zapošljavanju, prikupljanja informacija o slobodnim radnim mjestima i monitoringa mjera aktivne politika zapošljavanja. Između ostalog, u četverogodišnjem razdoblju do 2020. godine kroz aktivnosti Federalnog zavoda za zapošljavanje i kantonalnih službi za zapošljavanje potrebno je zaposliti 6.000 mladih i 15.000 drugih teže zapošljivih nezaposlenih osoba. U okviru procesa profiliranja, službe za zapošljavanje će trebati obuhvatiti 30.000 osoba kroz utvrđivanje stupnja zapošljivosti i isto toliko osoba će trebati imati izrađen individulani plan zapošljavanja.

**FINANCIRANJE PROJEKATA SA DRUGIM organizacijama i INSTITUCIJAMA**

Većina zajedničkih projekata u vezi sa tržištem rada, zapošljavanjem i obukom, npr. programi stručnog osposobljavanja i usavršavanja, programi volontiranja, karijerne orijentacije, organiziranje konferencija, sajmova i drugih događaja posvećenih ovoj oblasti, razvojni projekti iz sredstava Instrumenta za pretpristupnu pomoć EU (IPA) – projekti prekogranične suradnje, jačanje institucija i slično, kao i projekti sa drugim organizacijama i institucijama, uključuju sudjelovanje zvaničnih institucija u financiranju određenih komponenti projekata. Područje zapošljavanja se u IPA II tretira u istom sektoru sa područja obrazovanja i socijalne politike. IPA II ima za cilj da se do 2020 doprinese učinkovitijem i inkluzivnijem tržištu rada, te se poseban značaj daje razvoju kapaciteta javnih službi za zapošljavanje i mjerama aktivne politike zapošljavanja.

Također, određeni projekti odvijaju se kroz bilateralnu ili multilateralnu suradnju, kako na domaćem planu tako i u sklopu suradnje BiH sa drugim državama i međunarodnim tijelima, organizacijama i institucijama koji se odnose na područje tržišta rada u širem smislu (obuka, zapošljavanje, poduzetništvo, obrazovanje odraslih, cjeloživotno učenje, pravna regulativa i dr.), gdje je Federalni zavod za zapošljavanje prepoznat kao značajan partner. Tako će u 2018. godini Federalni zavod za zapošljavanje, na principu sudjelovanja u financiranju ili osiguranja drugih resursa, a uz potporu domaćih i/ili međunarodnih donatora, zajednički realizirati projekte fokusirane na kategorije teško zapošljivih nezaposlenih osoba, na kategorije osoba koje nisu obuhvaćene pojedinačnim projektima iz ovog programa rada, kao i na projekte koji omogućavaju brzo, efikasno i efektivno djelovanje na tržištu rada u kontekstu zadovoljavanja potreba za zapošljavanjem odgovarajuće radne snage i razvoja njene konkurentnosti. Planira se i nastavak pružanja potpore organiziranju sajmova zapošljavanja u suradnji sa kantonalnim službama za zapošljavanje, radi jačanja i promoviranja funkcije posredovanja u zapošljavanju i drugih usluga, te olakšavanja komunikacije između ključnih aktera na tržištu rada. Za troškove sudjelovanja u sufinanciranju zajedničkih projekata sa drugim organizacijama i institucijama, a zbog povećanog interesa partnera na tržištu rada Federalni zavod za zapošljavanje planirao je za 2018. godinu sredstva u iznosu od 4.000.000,00 KM.

**4.2. REPUBLIKA SRPSKA**

Strategija zapošlјavanja Republike Srpske 2016-2020. godine (“Službeni glasnik Republike Srpske”, broj 90/16) jedan je od klјučnih dokumenata koji definira osnovne aktivnosti i mjere koje na tržištu rada poduzima Zavod za zapošlјavanje, kako u prioritetima djelovanja tako i definiranju cilјnih skupina. Strategijom zapošlјavanja definirani su osnovni strateški cilјevi u četvorogodišnjem razdoblju, a na temelju njih operativnih zadaća koji su u funkciji ostvarivanja strateških cilјeva. Polazeći od osnovnih funkcija i nadležnosti Zavoda za zapošlјavanje kao javne ustanove čiji su napori usmjereni na uspostavlјanje ravnoteže na tržištu rada, planirat će se mjere i aktivnosti koje će biti u funkciji integracije što većeg broja nezaposlenih osoba na tržište rada. Imajući u vidu karakteristrike tržišta rada, kao i brzo reflektovanje svih promjena upravo na tržište rada, Zavod za zapošlјavanje, sukladno Akcijskom planu zapošlјavanja u Republici Srpskoj, u 2018. godini definira mjere aktivne politike zapošlјavanja kao prioritete čiji je cilј uklјučivanje što većeg broja aktivnih tražitelja posla u proces rada i povećanje ukupne zapošlјivosti.

**4.2.1. MJERE AKTIVNE POLITIKE ZAPOŠLJAVANJA**

Mjere aktivne politike zapošlјavanja realizitat će se kroz kontinuirane aktivnosti u slјedećim područjima rada:

* Unapređenje funkcije posredovanja s cilјem efikasnijeg usklađivanja ponude i potražnje;
* Povećanje aktivnosti na tržitu rada;
* Realizacija mjera u području karijerne orijentacije, informiranja o izboru zanimanja, planiranju karijere i razvoju cjeloživotnog učenja;
* Prikuplјanje podataka o tržištu rada, analiza i praćenje osnovnih pokazatelјa o stanju i potrebama tržišta rada, praćenje kretanja zapošlјavanja, ukupne zaposlenosti i nezaposlenosti;
* Realizacija, praćenje i evaluacija projekata zapošlјavanja usvojenih u Akcijskom planom zapošlјavanja za 2017. godinu čija se realizacija nastavlјa i u 2018. godini;
* Pripremu, izradu i realizaciju projekata zapošlјavanja koji će biti utvrđeni Akcijskim planom zapošlјavanja za 2018. godinu, a čiji je neposredni nositelj realizacije Zavod za zapošlјavanje;
* Institucionalno jačanje kapaciteta Zavoda za zapošlјavanje i jačanje i razvoj partnerskih odnosa sa drugim akterima tržišta rada.

Imajući u vidu ostvareni trend zapošlјavanja osoba sa evidencije u 2017. godini posredničkom funkcijom Zavoda i mjerama aktivne politike zapošlјavanja planira se da će se u 2018. godini zaposliti oko **36.000** nezaposlenih sa evidencije Zavoda.

**4.2.2. REALIZACIJA, PRAĆENJE I EVALUACIJA PROJEKATA ZAPOŠLJAVANJA USVOJENIH AKCIJSKIM PLANOM ZAPOŠLJAVANJA ZA 2017. GODINU ČIJA SE REALIZACIJA NASTAVLJA I U 2018. GODINI**

Sukladno definiranom Akcijskom planu zapošlјavanja za 2017. godinu, kao i izmjenama istog, Zavod za zapošlјavanje provodio je slјedeće projekte:

- Projekt sufinanciranja zapošlјavanja i samozapošlјavanja djece poginulih branitelja, demobiliziranih branitelja i ratnih vojnih invalida VRS u 2017. godini „Zajedno do posla”,

- “Projekt potpore samozapošlјavanju u 2017. godini”,

- “Projekt potpore stjecanju radnog iskustva mladih sa VSS u statusu pripravnika”,

- “Projekt potpore zapošlјavanju osoba iznad 50 godina starosti”, i

- “Projekt potpore zapošlјavanju Roma u Republici Srpskoj u 2017. godini”.

Po navedenim projektima sredstva su odobrena polovicom mjeseca lipnja*, a s obzirom da su prva zapošlјavanja najvećim dijelom realizirana u kolovozu i rujnu, realizacija se većim dijelom prenosi u 2018. godinu.*

**PROJEKT SUFINANCIRANJA ZAPOŠLЈAVANJA I SAMOZAPOŠLЈAVANJA DJECE POGINULIH BRANITELJA, DEMOBILIZIRANIH BRANITELJA I RATNIH VOJNIH INVALIDA VRS „ZAJEDNO DO POSLA” U 2017. GODINI**

Cilј ovog projekta je zapošlјavanje osoba iz utvrđene cilјne skupine putem sufinanciranja poslodavaca i stvaranja povolјnijih uvjeta za samozapošlјavanje. Projektom se nastoji pobolјšati materijalni položaj ove osjetlјive populacije radi ekonomske održivosti i socijalne uklјučenosti, a s cilјem stvaranja povolјnijeg i socijalno pravednijeg okruženja. Projekat se financira iz sredstava Proračuna u iznosu od 285.334,33 KM i sredstava Zavoda za zapošlјavanje u iznosu od 3.797.665,67 KM. Ukupna vrijednost Projekta iznosi 4.083.000,00 KM i očekivani efekti Projekta su zapošlјavanje 677 osoba sa evidencije nezaposlenih, od čega 384 osoba zaposleno kod poslodavca na neodređeni vremensko razdoblje i samozapošlјavanje 293 osoba na razdoblje od najmanje 12 mjeseci. Projektom se očekuje radna i socijalna integracija osoba obuhvaćenih Projektom, posebice invalidnih osoba (RVI) kao i unapređenje funkcije posredovanja s cilјem bržeg zapošlјavanja. Potrebna sredstva za 2018. godinu su 1.138.500,00 KM.

**PROJEKT POTPORE SAMOZAPOŠLЈAVANJU U 2017. GODINI**

Cilј Projekta je poticanje samozapošlјavanja i otvaranje novih radnih mjesta posebice u poljoprivredi. Dodjelom poticajnih sredstava za samozapošlјavanje i pokretanjem određenog broja vlastitih biznisa otvara se prostor za dalјe zapošlјavanje, smanjenje broja nezaposlenih osoba sa evidencije te socijalno povolјnije okruženje. Projektom se također podstiče razvoj preduzetništva i rješavanje pitanja sopstvene egzistencije osoba koja se zaposle. Projekat se financira iz sredstava Zavoda za zapošlјavanje Republike Srpske. Ukupna vrijednost projekta je 2.000.000 KM za samozapošlјavanje 400 osoba uz poticaj od 5.000,00 KM po jednoj osobi. Očekivani efekti Projekta su samozapošlјavanje 379 osoba sa evidencije nezaposlenih na razdoblje od najmanje 12 mjeseci. Projektom se očekuje zapošlјavanje i kreiranje novih radnih mejsta putem poticaja za samozapošlјavanje i davanje potpore razvoju poduzetničke inicijative posebice kroz potporu polјoprivrednom sektoru putem pokretanja novih biznisa u ovom sektoru. Potrebna sredstva za 2018. godinu su 568.500,00 KM.

**PROJEKT POTPORE STJECANJU RADNOG ISKUSTVA MLADIH SA VSS U STATUSU PRIPRAVNIKA**

Cilј Projekta je osposoblјavanje mladih lјudi sa VSS za samostalan rad u struci i stjecanje uvjeta za polaganje pripravničkog ispita sukladno općem ili posebnom Zakonu. Projekt se financira sredstvima Zavoda za zapošlјavanje. Ukupna vrijednost Projekta je 3.078.030,00 KM a očekivani efekti Projekta ogledaju se u osposoblјavanju 380 mladih i stručnih osoba sa VSS za samostalan rad u struci. Potrebna sredstva za 2018. godinu su 1.936.786,00 KM.

**PROJEKT POTPORE ZAPOŠLЈAVANJU OSOBA IZNAD 50 GODINA STAROSTI**

Cilј Projekta je zapošlјavanje osoba iznad 50 godina starosti i aktivno uklјučivanje u tržište rada osoba koja su imala značajno prethodno radno iskustvo i dali izuzetno veliki doprinos razvoju gospodarskih tokova, a sada se nalaze na završetku profesionalne karijere. Projekt se financira sredstvima Zavoda za zapošlјavanje Republike Srpske. Ukupna vrijednost Projekta je 1.336.000,00 KM. Projektom je predviđeno zapošlјavanje 334 osoba kod poslodavaca u iznosu od 4.000,00 KM po nezaposlenoj osobi. Projektom se očekuje socijalna reintegracija i uklјučivanje u društvene tokove osoba starijih od 50 godina. Potrebna sredstva za 2018. godinu: 457.600,00 KM.

**PROJEKT POTPORE ZAPOŠLЈAVANJU ROMA U REPUBLICI SRPSKOJ U 2017. GODINI**

Cilј Projekta je povećanje zaposlenosti za Rome prijavlјene na evidenciju Zavoda kao aktivni tražitelji posla kroz financiranje zapošlјavanja kod poslodavaca i financiranje samozapošlјavanja te pružanje potpore jačanju posredovanja pri zapošlјavanju. Projekt se finacira iz granta Ministarstva za lјudska prava i izbjeglice BiH. Ukupna vrijednost Projekta iznosi 236.617,00 KM za zapošlјavanje 41 osobu. Potrebna sredstva za 2018. godinu iznose 155.002,00 KM. Ukupno potrebna sredstva za projekte koji su počeli sa realizacijom u 2016. i 2017. godini, a nastavit će se sa realizacijom u 2018. godini iznose 4.399.706,00 KM.

**4.2.3. PRIPREMA, IZRADA I REALIZACIJA PROJEKATA ZAPOŠLЈAVANJA KOJI ĆE BITI UTVRĐENI AKCIJSKIM PLANOM ZAPOŠLЈAVANJA ZA 2018. GODINU**

U prijedlogu Akcijskog plana zapošljavanja za 2018. godinu, planirani su sljedeći projekti:

* Priprema i realizacija Programa financiranja zapošlјavanja i samozapošlјavanja djece poginulih branitelja, demobiliziranih branitelja i ratnih vojnih invalida u 2018. godini

**Planirana sredstva za 2018. godinu: 1.000.000,00 KM.**

* Priprema i realizacija Programa potpore zapošljavanju mladih sa VSS u statusu prirpavnika

**Planirana sredstva za 2018. godinu: 5.960.000,00 KM.**

* Priprema i realizacija Programa zapošljavanja izbjeglih, raseljenih osoba i povratnika radi integracije i reintegracije tih kategorija

**Planirana sredstva za 2018. godinu: 1.000.000,00 KM.**

* Priprema i realizacija Programa zapošljavanja i samozapošljavanja ciljnih kategorija u gospodarstvu (osobe kojima nedostaje do 3 godine staža osiguranja za stjecanje uvjeta za starosnu mirovinu, žene žrtve obiteljskog nasilja, žene u ruralnim sredinama)

**Planirana sredstva u 2018. godini: 500.000,00 KM.**

* Priprema i realizacija Programa potpore zapošljavanju u gospodarstvu putem isplate poticaja u visini uplaćenih poreza i doprinosa

**Planirana sredstva u 2018. godini: 5.000.000,00 KM.**

* Priprema i realizacija Projekta obuke, dokvalifikacije i prekvalifikacije u 2018. godini

**Planirana sredstva za 2018. godinu: 1.000.000,00 KM.**

* Priprema i realizacija Programa potpore zapošlјavanju Roma u Republici Srpskoj u 2018. godini.

**Planirana sredstva za 2018. godinu: 219.380,00 KM.**

**REALIZACIJA PROJEKATA RAZVOJA I JAČANJA MEHANIZAMA RADA, UNUTARNJIH KAPACITETA I POVEĆANJA KONKURENTNOSTI SLUŽBE ZAPOŠLЈAVANJA U SURADNJI SA DRUGIM PARTNERIMA I INSTITUCIJAMA**

Zavod za zapošlјavanje Republike Srpske će i u 2018. godini nastaviti implementaciju **“Projekta zapošlјavanja mladih (YEP)“**, koji podržava Vlada Švicarske, a implementira njemačka organizacija GOPA. U okviru implementacije poseban akcenat će biti na unapređenju metoda i sadržaja rada biroa, kao i dalјnjoj obuci radnika Zavoda. U okviru Projekta planirano je i širenje mreže klubova za traženje posla.

U okviru suradnje sa **Europskom trening fondacijom - ETF,** čije aktivnosti su strukturirane oko niza projekata koji se odvijaju u zemlјama partnerima kako bi olakšali reformu stručnog obrazovanja i osposoblјavanja te sustava zapošlјavanja, nastaviće se aktivnosti i u 2018. godini. Cilј ovih aktivnosti je da se omogući i podstakne razmjena praksi između različitih institucija specijaliziranih za zapošlјavanje, razvoj vještina, zapošlјavanje mladih, te predstavnika socijalnih partnera. Jedna od klјučnih aktivnosti u 2018. godini bit će usmjerena na ispitivanje potreba tržišta rada i izradu instrumenata za praćenje potreba.

Kada je u pitanju Projekt **“Platforma za zapošlјavanje i socijalna pitanja”** koji implementira Vijeće za regionalnu suradnju (RCC) i Međunarodna organizacija rada (ILO) Zavod će i u narednom razdoblju aktivno sudjelovati u aktivnostima koje imaju za cilј unapređenje regionalne suradnje i uspostavlјanje regionalne platforme za zapošlјavanje i socijalna pitanja. Cilј ovog projekta je impelmentacija komparativnog učenja planiranja na temelju ostvarenih rezultata.

Sa međunarodnom organizacijom rada ILO nastavit će se aktivnosti na realizaciji projekta **“Promocija inkluzivnih rješenja na tržištu rada”**, a akcenat će biti na uklјučivanju marginalizovanih i teško zapošlјivih osoba na tržište rada. Pored pomenutih projekata Zavod za zapošlјavanje nastaviće sudjelovanje i u EU Projektu **“Razvoj kvalifikacijskog okvira za cjeloživotno učenje -QF LLL”** koji je posvećen dalјnjem razvoju i provođenju Kvalifikacijskog okvira u BiH sa fokusom na stručno obrazovanje odraslih (VET).

Međunarodna organizacija rada (ILO) je u 2016. godini započela implementaciju novog trogodišnjeg projekta pod nazivom **“Potpora lokalnim partenerstvima za** **zapošlјavanje u BiH”** **(Local Employment Partnership - LEP)** koji financira EU. Projekt je dio šire potpore EU lokalnom razvoju i zapošlјavanju u BiH a provodi ga ILO sa cilјem da se podrže samoodržive, partnerski vođene aktivnosti u okviru tržišta rada na lokalnoj razini, kako bi se povećao pristup formalnom zapošlјavanju, posebice u područjima pogođenim poplavama u 2014. godini. U 2018. godini nastavit će se implementacija Projekta međunarodne organizacije rada (ILO) **“Potpora lokalnim partenerstvima za zapošlјavanje u BiH” -LEP** u okviru kojeg se realizuje 8 projekata na razini lokalnih zajednica gdje je Zavod, odnosno lokalni biroi, partner u sklopu Projekta. Krajnji cilј projekta su novoformirana i održiva radna mjesta, zapošlјavanje osoba sa evidencije biroa Zavoda za zapošlјavanje Republike Srpske i razvoj lokalnog partnerstva za obrazovanje i zapošlјavanje.

Sukladno procesu programiranja pomoći Europske unije u okviru IPA projekata, Zavod za zapošlјavanje Republike Srpske će aktivno sudjelovati u pripremi i izradi Projekta **“Potpora mogućnostima zapošlјavanja”** u okviru Programa IPA za 2016. godinu. Program ima za cilј da doprinese povećanju mogućnosti zapošlјavanja u Republici Srpskoj/BiH pobolјšanjem kvalitete i efikasnosti institucija tržišta rada i sustava obrazovanja.

**4.3. BRČKO DISTRIKT BiH**

Polazeći od vlastite uloge na tržištu rada, raspoloživih sredstava u Financijskom planu za 2018. godinu, Zavod za zapošljavanje Brčko Distrikta BiH, utvrđuje Program rada Zavoda u 2018. godini kao sastavni dio Financijskog plana Zavoda za 2018. godinu i od sljedećih opredjeljenja:

* U 2018. godini će nastaviti aktivnosti na unapređenju organizacije rada Zavoda, primjerene potrebama suvremene organizacije na tržištu rada i zapošljavanja, uvažavajući saznanja i preporuke projekata iz IPA, komponente 1 i 2 koje se tiču unapređenja rada Službi zapošljavanja i podizanja kvalitete isporučenih usluga, korisnicima usluga – nezaposlenim i poslodavcima,
* Normativno, kroz dogradnju pravnog okvira, unapređivati politike tržišta rada:
* kroz razmjenu infromacija o stanju na tržištu rada i zapošljavanja,
* unapređenje posredovanja u zapošljavanju – kroz jačanje savjetodavne funkcije,
* jačanje funkcije pomoći u profesionalnoj orijentaciji i karijernom usmjeravanju mladih, putem blagovremenog i cjelovitog informiranja o stanju na tržištu rada,
* unapređenje aktivnih mjera zapošljavanja, kroz prekvalifikaciju dokvalifikaciju i doškolovanje, rješavanjem strukturne nezaposlenosti kako za poznatog poslodavca tako i za tržište rada, subvencioniranjem poslodavaca koji osiguravaju novo zapošljavanje, uz što veću dugoročnost u zapošljavanju, u okviru raspoloživih financijskih sredstava i dr.,
* jačanjem socijalne uključenosti nezaposlenih osoba i obuke za aktivnije traženje zaposlenja,
* pripremom za tržište rada kroz obuku iz poduzetništva, informatičke obuke, obuke za vođenje poslovnih knjiga, obuku iz stranih jezika i druge vidove obuka, prema interesima nezaposlenih osoba,
* intenzivnija komunikacija Zavoda i poslodavaca kroz uspostavu savjetodavnog vijeća.
* Stvaranje tehničkih uvjeta, osiguranjem adekvatnog poslovnog prostora, za kadrovsko jačanje institucije Zavoda,
* Jačanje kapaciteta Zavoda kroz permanentnu obuku kadrova Zavoda,
* Prijedloga proračuna Brčko Distrikta BiH za fiskalnu 2018. godinu, kojim je predviđeno osiguranje značajnih sredstava s ciljem što potpunije implementacije Zakona o zapošljavanju,
* Jačanje informatičkih kapaciteta kako u tehničkom tako i kadrovskom pogledu,
* Provođenje reformskog paketa u suradnji sa Projektom YEP.

**4.3.1. MJERE AKTIVNE POLITIKE ZAPOŠLJAVANJA**

Aktivna posrednička uloga Zavoda i usklađivanje ponude i potražnje na tržištu rada može se realizirati kroz sljedeće mjere:

* Podjelom na evidentičarske i savjetodavne poslove te uvođenjem individualnog i skupnog savjetovanja,
* Uvođenjem Mobilnog biroa radi lakšeg pristupa uslugama Zavoda nezaposlenih osoba iz ruralnih sredina,
* Reformom i izmjenom ustaljene prakse prilikom provođenja Aktivne politike zapošljavanja,
* Unapređenjem funkcije profesionalne orijentacije putem karijernog usmjeravanja kroz blagovremeno i cjelovito informiranje učenika završnih razreda osnovnih i srednjih škola o stanju na tržišu rada,
* Poticaj razvoja neformalnog obrazovanja, postsekundarnog obrazovanja i organiziranja stručne pripreme radnika prema potrebama tržišta rada,
* Unapređenjem stupnja i kvalitete suradnje sa poslodavcima kroz uvođenje Ureda za poslodavce,
* Konstantnim oglašavanjem potreba koje iskažu poslodavci putem oglasa, neposrednom komunikacijom sa Zavodom ili anketnim ispitivanjem putem Web i FB stranice,
* Izdavanje informacija i publikacija o kretanju na tržištu rada kao i publikacija iz područja zapošljavanja,

Zavod za zapošljavanje Brčko Distrikta BiH će u 2018. godini, s ciljem poticanja i efikasnijeg funkcioniranja tržišta rada i povećanja stope zaposlenosti, svoje aktivnosti usmjeriti da se postigne što efikasnija aktivna posrednička uloga Zavoda.

**PROGRAM ZAPOŠLJAVANJA NEZAPOSLENIH OSOBA IZ KATEGORIJE TEŽE ZAPOŠLJIVIH (OSOBA STARIJE ŽIVOTNE DOBI, OSOBA SA INVALIDITETOM, DJECA POGINULIH BRANITELJA I RVI, MLADI DO 35 GODINA)**

Cilj ove mjere je potpora zapošljavanju nezaposlenih osoba iz teže zapošljivih kategorija i to:

* NK-SSS - u iznosu od 80% ukupnih sredstava; 5.000,00 KM / po zaposlenoj osobi za 144 osoba
* VŠS-VSS - u iznosu od 20% ukupnih sredstava; 7.000,00 KM / po zaposlenoj osobi za 24 osobe.

Ovaj program dovešće do povećanja socijalne uključenosti osoba sa invaliditetom i osoba starije životne dobi, dugoročnost u zapošljavanju osoba iz teže zapošljivih kategorija, stvaranje uvjeta za odlazak u mirovinu osoba starije životne dobi i smanjenje odliva nezaposlenih mladih osoba usljed odlaska u inostranstvo. Ukupno je predviđeno ovim programom obuhvatiti 164 osobe iz ciljnih skupina sa evidencije nezaposlenih, a za ovaj program je planirano izdvajanje 904.363,00 KM.

**PROGRAMI STRUČNOG OSPOSOBLJAVANJA, OBUKE I PRIPREME ZA ZAPOSLENJE**

Programom rada za 2018. godinu je predviđeno da 550 osoba sa evidencije nezaposlenih prođu neki od programa stručnog osposobljavanja, obuka i priprema za zaposlenje. Ovim programom predviđene su obuke zainteresovanih kandidata iz slijedećih područja:

* Informatičko opismenjavanje – 100 kandidata,
* Osnova grafičkog i web dizajna – 100 kandidata,
* Vođenje poslovnih knjiga – 50 kandidata,
* Tečaj engleskog jezika – početni nivo – 100 kandidata,
* Tečaj engleskog poslovnog jezika – 100 kandidata
* Tečaj njemačkog jezika – 50 kandidata,
* Obuka iz područja poduzetništva – 50 kandidata.

U 2018. godini za realizaciju ovog programa predviđena su sredstva u iznosu od 77.000,00 KM.

**PROGRAM PRIPREME ZA ZAPOSLENJE NEZAPOSLENIH OSOBA ZA RAD ZA POZNATOG POSLODAVCA**

Program je fokusiran na nezaposlene osobe koje nemaju potrebna znanja i vještine, a koje se, naročito, odnose na nove tehnologije i metode rada u gospodarskom sektoru (prerađivačkoj industriji u najširem smislu, drvoprerada, metaloprerada, tekstil, turizam i ugostiteljstvo), kao i građevinarstvo, prehrambeni sektor, medicinski sektor i slično, kako bi se rješavao problem prilagođavanja radne snage stvarnim potrebama tržišta rada. Zavod će sredstva, namijenjena zaProgram pripreme za zaposlenje nezaposlenih osoba za rad za poznatog poslodavca, dodijeliti na sljedeći način: Poslodavcu se jednokratno isplaćuje iznos od 1.000,00 KM po odabranom kandidatu, a isti se raspoređuje, kako slijedi:

1. Naknada za poslodavca u iznosu od 500,00 KM
2. Naknada polazniku obuke u ukupnom iznosu od 500,00 KM (isplata po mjesecu 210,00 KM plus ostali troškovi)

Poslodavac, polazniku obuke, isplaćuje u dvije tranše od po 250,00 KM, mjesečno (na kraju mjeseca), i sastoji se od:

- mjesečne novčane naknade koja se isplaćuje izravno polazniku obuke od oko 210,00 KM

- osiguranje od povreda na radu tijekom obuke sukladno važećim propisima od 3,00 KM – porezi oko 37,00 KM

Zavod osigurava sredstva namijenjena zaProgram pripreme nezaposlenih osoba za rad za poznatog poslodavca, u iznosu od 67.000,00 KM za program obuke, čime će se financirati, maksimalno, 67 osoba sa aktivne evidencije Zavoda. Poslodavac po ovom programu može aplicirati na iznos od, maksimalno, 10.000,00 KM, odnosno, aplicirati za, pripremu za zaposlenje za maksimalno, 10 osoba sa aktivne evidencije Zavoda. Priprema za rad, po ovom Programu, može da traje najviše do dva (2) mjeseca, a obavlja se kod ovlaštene javne ustanove ili drugog ovlaštenog pravnog subjekta ili poznatog poslodavaca (aplikanta).

**PROGRAM ZAPOŠLJAVANJA NEZAPOSLENIH OSOBA IZ REDA ROMSKE POPULACIJE**

Ovaj program podrazumjeva sufinanciranje zapošljavanja i samozapošljavanja osoba iz reda Roma. Ukupno su planirana sredstva u iznosu od 154.047,00 KM.

**PROGRAM USKLAĐIVANJA TRŽIŠTA RADA I SUSTAVA OBRAZOVANJA – KARIJERNO USMJERAVANJE I SAVJETOVANJE**

Cilj ovog programa je:

* Omogućiti kvalitetnije savjetovanje učenika osnovnih škola u odabiru svog budućeg srednjoškolskog obrazovanja i zanimanja,
* Omogućiti kvalitetnije savjetovanje učenika srednjih škola u odabiru daljnjeg fakultetskog obrazovanja i konkurentnijeg zanimanja na tržištu rada,
* Izraditi materijale kojima će se zainteresirana osoba informirati i u kojima će biti dostupne sve potrebne informacije za osnovce i srednjoškolce.
* Izvršiti anketiranje poslodavaca s ciljem prikupljanja podataka o traženim obrazovnim profilima na tržištu rada,
* Izrada materijala kojim će se omogućiti mladima koji traže posao da dođu do neophodnih informacija,
* Uspostaviti kancelariju za karijerno savjetovanje i koordinaciju aktivnosti u trajanju od minimum devet mjeseci u kojoj će se moći dobiti sve potrebne informacije uz angažovanje psihologa u cilju stručne pomoći i usmjeravanja,
* Organizirati sajam obrazovanja i zapošljavanja kao događaj Programa koji bi na jednom mjestu okupio sve srednje i visoke škole u Brčkom i okruženju, koje bi prezentovale svoje programe učenicima i studentima, dok bi zainteresovani poslodavci iz Brčkog i okruženja prezentovali svoje potrebe za novim radnim mjestima. Zavod bi sa svoje strane programe poticaja novih zapošljavanja tempirao tako da financijski podrže nove ugovore o radu koji se sklope na Sajmu,
* Izraditi i sprovesti reklamnu i promotivnu kampanju.

Za ove aktivnosti planirana su sredstva u iznosu od 100.000,00 KM.

**Profesionalna orijentacija**

Isto tako, u sklopu planiranih aktivnosti Zavod će vršiti profesionalno informiranje za učenike završnih razreda osnovnih i srednjih škola na području Brčko Distrikta BiH. Ovom aktivnošću će biti definiran cilj Programa, ciljna skupina, te druge planirane aktivnosti, a koje će se odnositi na profesionalno informiranje učenika završnih razreda za izbor budućeg zanimanja. Usluge profesionalnog informiranja učenicima završnih razreda gradskih škola bit će pružene u prostorijama škola ili Omladinskog centra dok će se usluge područnim i seoskim školama biti pružene u prostorijama tih škola. Profesionalna orijentacija će se promovirati putem prezentacija, letaka za učenike, materijalom za oglasne ploče u školama i putem elektronskih i printanih medija.

**REFORMA ZAVODA ZA ZAPOŠLJAVANJE BRČKO DISTRIKTA BIH**

Uz jednoglasnu odluku Upravnog odbora Zavoda, krenuo je proces reforme Zavoda. Sukladno ovoj odluci Upravnog odbora, 8.12.2015. godine potpisan je Memorandum o razumjevanju sa njemačkom konsultantskom firmom GOPA koja sredstvima Vlade Švicarske kroz Projekt YEP vrši reformske procese u zavodima i službama za zapošljavanjenje u Republici Srpskoj i Federaciji BiH. Prvi korak reforme predstavljala je izrada situacione analize u Zavodu koja je osnovni dokument u kojem se daju smjernice i prijedlozi za dalje korake u pravcu jačanja rada Zavoda. Nakon saglasnosti Upravnog odbora Zavoda krenuo je proces reforme Zavoda, zajedno sa YEP Projektom a na temelju Memoranduma o razumijevanju sa njemačkom konsultantskom firmom GOPA koja sredstvima Vlade Švicarske kroz YEP projekat vrši reformske procese u zavodima i službama za zapošljavanjenje u Republici Srpskoj i Federaciji BiH. U suštini, ulaskom u suradnju sa Projektom YEP, Zavod želi svojim korisnicima usluga, na što lakši i jednostavniji način omogućiti da ostvare svoja traženja. Podizanje kvaliteta rada, na bazi gore navedenog, očekuje se u mnogim segmentima:

- Uvođenje informacionih seminara za nezaposlene,

- Individualno savjetovanje,

- Grupno savjetovanje – Klub za traženje posla,

- Mobilni biro,

- Služba za rad sa poslodavcima,

- Reforma aktivne politike zapošljavanja.

**4.4. MJERE KOJE SE ODNOSE NA SURADNJU U PODRUČJU MEĐUNARODNOG TRŽIŠTA RADA**

Sukladno odredbamaZakona o Agenciji za rad i zapošljavanje BiH („Službeni glasnik BiH“, br. 21/03 i 43/09), i Programu rada Agencije za rad i zapošljavanje BiH za 2018. godinu, Agencija će, u suradnji sa Federalnim zavodom za zapošljavanje Federacije BiH, Zavodom za zapošljavanje Republike Srpske i Zavodom za zapošljavanje Brčko Distrikta BiH, u 2018. godini:

* Predstavljati Agenciju na međunarodnom planu u području zapošljavanja i surađivati sa nadležnim agencijama, institucijama i međunarodnim organizacijama u toj oblasti;
* Sudjelovati u pregovorima za zaključivanje međunarodnih ugovora u oblasti socijalnog osiguranja u dijelu koji se odnosi na područje nezaposlenosti;
* Sudjelovati u pregovorima za zaključivanje međunarodnih ugovora u području zapošljavanja;
* U suradnji sa entitetskim zavodima za zapošljavanje i Zavodom za zapošljavanje Brčko Distrikta BiH, sudjelovati u provođenju zaključenih međunarodnih sporazuma o zapošljavanju sa Republikom Slovenijom, Republikom Srbijom, Državom Katar i Dogovora o posredovanju pri zapošljavanju radnika iz BiH u SR Njemačku na određeno vrijeme (njegovatelji);
* U suradnji sa entitetskim zavodima za zapošljavanje i Zavodom za zapošljavanje Brčko Distrikta BiH, sudjelovati u realizaciji zaključenih sporazuma o socijalnom osiguranju između BiH i drugih država u dijelu koji se odnosi na područje nezaposlenosti;
* Sudjelovati u realizaciji Dogovora o slanju studenata iz BiH na stručnu ferijalnu praksu u SR Njemačku u tijeku ljetnog raspusta, kojeg su potpisali Agencija za rad i zapošljavanje BiH i Savezna Agencija za rad SR Njemačke;
* Koordinirati aktivnosti u domaćim i međunarodnim projektima u području zapošljavanja koji su od interesa za Bosnu i Hercegovinu i, u suradnji sa entitetskim zavodima za zapošljavanje i Zavodom za zapošljavanje Brčko Distrikta BiH, sudjelovati u njihovoj realizaciji;
* U suradnji sa entitetskim zavodima za zapošljavanje i Zavodom za zapošljavanje Brčko Distrikta BiH, izraditi Prijedlog kvota za zapošljavanje stranaca u BiH za 2019. godinu i dostaviti ga Ministarstvu civilnih poslova BiH.

1. **ZAKLJUČNA RAZMATRANJA**

U 2018. godini se u BiH prognozira nastavak gospodarskog rasta na razini 2017. godine sa realnom stopom od 3,4%[[6]](#footnote-6). Osnovna pretpostavka ovdje je nastavak sličnog intenziteta ekonomskog rasta u Europskoj uniji i bližem okruženju. Kretanja u okruženju predstavljaju glavni faktor ekonomskih kretanja u BiH kroz nekoliko važnih kanala. Vanjska trgovina je pri tome primaran faktor s obzirom da izvozna tražnja iz okruženja predstavlja važan faktor rasta (u velikoj mjeri) izvozno orijentirane industrije, a sa njom i zaposlenosti.

Pošto se u 2018. godini u BiH očekuje rast obujma investicija, odnosno obujma industrijske proizvodnje to bi pozitivno utjecalo na broj zaposlenih osoba. Pored toga, povećanje obujma trgovine bi također pozitivno doprinijelo dešavanjima na tržištu rada odnosno stvaranju uvjeta za kreiranje novih radnih mjesta, naročito u privatnom sektoru. Kao i prethodnu godinu, rast broja zaposlenih u javnom sektoru ne bi trebao bitno doprinositi rastu ukupnog broja zaposlenih. I u zemljama EU se također očekuje postepeno smanjenje stope nezaposlenosti uz pretpostavljeni ekonomski rast. Na temelju predviđenih sveukupnih ekonomskih dešavanja u EU i na domaćem tržištu, u BiH se može očekivati nastavak postepenog smanjenja stope registrirane nezaposlenosti koja bi mogla biti niža u odnosu na stopu nezaposlenosti prije ekonomske krize. Broj zaposlenih osoba bi mogao biti veći za 2,5% g/g, uz nominalni rast prosječne neto plaće od 2,3%.

1. Izvor: Agencija za statistiku BiH [↑](#footnote-ref-1)
2. Izvor: Agencija za statistiku BiH [↑](#footnote-ref-2)
3. Izvor: Agencija za statistiku BiH, Anketa o radnoj snazi 2017. [↑](#footnote-ref-3)
4. , Strategija zapošljavanja Republike Srpske 2016.-2020., Strategija jačanja funkcije posredovanja u javnim službama za zapošljavanje u Federaciji BiH i dr. [↑](#footnote-ref-4)
5. Dio sredstava u procijenjenom iznosu od 24.957.500 KM se odnosi na sredstva kojima će se osigurati financiranje nastavka realizacije ugovora zaključenih po mjerama aktivne politike zapošljavanja iz 2015., 2016. i 2017. godine a koji će se realizirati tijekom narednog razdoblja i potencijalnih obveza za koje se procjenjuje da će biti ugovorene do kraja 2017. godine. [↑](#footnote-ref-5)
6. Direkcija za ekonosmko planiranje BiH Program ekonomskih reformi za period 2018.-2020. godina, [↑](#footnote-ref-6)